CELEX: 32015R1776
Language: bg
Date: 2015-10-05 00:00:00
Title: Регламент (ЕС) 2015/1776 на Съвета от 5 октомври 2015 година за отмяна на Регламент (ЕО) № 872/2004 относно по-нататъшни рестриктивни мерки по отношение на Либерия

6.10.2015   
            
            
               BG
            
            
               Официален вестник на Европейския съюз
            
            
               L 259/1
            
         РЕГЛАМЕНТ (ЕС) 2015/1776 НА СЪВЕТА
   от 5 октомври 2015 година
   за отмяна на Регламент (ЕО) № 872/2004 относно по-нататъшни рестриктивни мерки по отношение на Либерия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Обща позиция 2004/487/ОВППС на Съвета от 29 април 2004 г. относно по-нататъшни рестриктивни мерки по отношение на Либерия (1),
   като взе предвид съвместното предложение на Върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               Регламент (ЕО) № 872/2004 (2) предвижда замразяването на средства и икономически ресурсина физическите и юридическите лица, органите и образуванията, посочени в приложението към този регламент.
            
         
               (2)
            
            
               На 5 октомври 2015 г. Съветът прие Решение (ОВППС) 2015/1782 (3) за изпълнение на Резолюция 2237 (2015) на Съвета за сигурност на Организацията на обединените нации от 2 септември 2015 г., с което се прекрати забраната за пътуване и мерките за замразяване на активи, наложени съответно с параграф 4 от Резолюция 1521 (2003) на ССООН и параграф 1 от Резолюция 1532 (2004) на ССООН.
            
         
               (3)
            
            
               Следователно е уместно да се отмени с незабавно действие Регламент (ЕО) № 872/2004,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 872/2004 се отменя.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 5 октомври 2015 година.
      
         
            За Съвета
         
         
            Председател
         
         N. SCHMIT
      
   
   
      (1)  ОВ L 162, 30.4.2004 г., стр. 116.
   
      (2)  Регламент (ЕО) № 872/2004 на Съвета от 29 април 2004 г. относно по-нататъшни рестриктивни мерки по отношение на Либерия (ОВ L 162, 30.4.2004 г., стр. 32).
   
      (3)  Решение (ОВППС) 2015/1782 от 5 октомври 2015 г. на Съвета за отмяна на Обща позиция 2004/487/ОВППС относно по-нататъшни рестриктивни мерки по отношение на Либерия и за изменение на Обща позиция 2008/109/ОВППС относно рестриктивни мерки, наложени срещу Либерия (вж. страница 25 от настоящия брой на Официален вестник).